Mõned aastad varem külastasin ma Chichén Itzá't, Yucatani  keskosas asuvat Tolteegi-Maia pühapaika. Ma liitusin turistide rühmaga, et minna ekskursioonile seal asuva Castillo püramiidi sisemusse. Käik oli väga kitsas ja lagi üsna madal. Umbes poolel teel sihtkohta haaras mind klaustrofoobiaatakk, mis erines kõigest senikogetust. Minu hingetõmbed olid lühikesed ja kiired, ma higistasin ohtralt ning mul oli raske oma keha liigutada. Kuna ma ei tahtnud teiste retke takistada, siis pöörasin ma ringi ja läksin tuldud teed tagasi. Üllataval kombel ei olnud mul käigust  väljumisega raskusi. Samuti ei olnud ma kogenud ületamatuid probleeme teiste püramiidide sisemuses ega ka siis, kui ma ühes väikeses Illinoisi koopas hobi korras koobaste uurimisega tegelesin. Üks mu Mehhiko sõber meenutas mulle legendaarset maia kuningat, keda öeldakse ikka veel Chichén Itzá's maa all redutavat, ja oletas, et ehk oli just tema minuga nalja teinud. Oh neid trikitajaid. Neid leidub ka igal pool!